उन्होंने कहा कि प्रधानमंत्री मोदी ने चार साल पहले वाराणसी से चुनाव लडऩे के दौरान कहा था कि उन्हें गंगा मैया ने बुलाया है। उनकी सरकार ने अपने अब तक के कार्यकाल में गंगा की सफाई पर 3600 करोड़ रुपए कागजों पर खर्च किए। इसी वजह से गंगा आज भी मैली ही है। उन्होंने सरकारी कर्मियों की पुरानी पेंशन की बहाली की मांग करते हुए कहा कि जब 40 दिन तक सांसद या विधायक रहने वाला कोई व्यक्ति आजीवन पेंशन का हकदार बन सकता है तो 40 साल तक सेवा करने वाले कर्मचारी को पेंशन से महरूम क्यों कर दिया गया। आप की मांग है कि सरकारी कर्मियों की पेंशन बहाल हो।